Na temelju Odluke o prodaji rabljenog službenog vozila Sveučilišta u Rijeci (KLASA: 031-11/23-02/03; URBROJ: 2170-137-01-23-1, od 5. listopada 2023.), Sveučilište u Rijeci objavljuje sljedeći

**JAVNI NATJEČAJ ZA PRODAJU RABLJENOG SLUŽBENOG VOZILA**

**I. PREDMET PRODAJE**

Marka vozila: PEUGEOT

Registarska oznaka: RI-204-UG

Kategorija vozila: M1

Tip i model vozila: 508, GT 2.2 HDI

Boja vozila: CRNA – S EFEKTOM

Broj šasije: VF38D4HLADL037354

Oblik karoserije: ZATVORENI

Godina proizvodnje: 2013.

Datum prve registracije: 25.9.2013.

Broj prijeđenih kilometara: 223 608

Snaga motora u KW: 150

Zapremnina motora u cm3: 2179

Registrirano do: 14.10.2023.

Napomena: Automobil je tehnički ispravan, redovno održavan i servisiran. Autogume nove.

**POČETNA CIJENA: 8.043,48 €**

U početnu cijenu uključen je i porez na dodanu vrijednost (PDV).

**JAMČEVINA: 200,00 €**

**II. NAČIN PRODAJE**

Prodaja će se izvršiti po načelu „viđeno-kupljeno“, što isključuje sve naknadne prigovore kupca.

**III. UVJETI PRODAJE**

Prodaja se vrši prikupljanjem pisanih ponuda uz prethodnu uplatu jamčevine po vozilu, na račun IBAN HR5324020061100977786, koji se vodi kod Erste&Steiermarkische bank d.d., Rijeka, svrha uplate „jamčevina za kupnju vozila“. Pri uplati jamčevine obavezno upisati poziv na broj HR00 OIB PONUDITELJA.

Ponude za koje ne bude uplaćena jamčevina neće biti razmatrane.

Ponuditeljima čija ponuda ne bude prihvaćena, jamčevina će biti vraćena najkasnije u roku 30 dana od dana otvaranja pisanih ponuda.

Ponuditelju s kojim bude sklopljen ugovor o prodaji, jamčevina se uračunava u kupoprodajnu cijenu.

Ponuditelj se obvezuje snositi sve troškove prijenosa prava vlasništva, s time da kupoprodajna cijena ne može biti niža od utvrđene početne cijene. Ponuditelj snosi sve troškove koji se odnose na pripremanje i podnošenje ponuda. Sveučilište u Rijeci ni u kojem slučaju nije odgovorno niti obavezno Ponuditelju nadoknaditi troškove, bez obzira na način vođenja i konačni rezultat postupka javnog natječaja. Pored ugovorene cijene kupac snosi i sve porezne i druge zavisne troškove.

Nakon što dobije Odluku o prihvaćanju njegove ponude, odabrani ponuditelj obvezan je sa Sveučilištem sklopiti ugovor o kupoprodaji vozila u roku od 15 dana od dana dostave Odluke o prihvaćanju njegove ponude, te u roku od 15 dana od dana sklapanja ugovora o kupoprodaji vozila platiti kupoprodajnu cijenu, umanjenu za iznos uplaćene jamčevine.

Ukoliko odabrani ponuditelj ne potpiše ugovor o kupoprodaji vozila u roku od 15 dana od dana dostave obavijesti o prihvaćanju ponude ili ne uplati ugovoreni iznos u roku od 15 dana od dana potpisivanja ugovora o kupoprodaji vozila, smatrat će se da je odustao od ponude te gubi pravo na povrat uplaćene jamčevine, a sljedeći ponuditelj biti će pozvan na sklapanje ugovora o kupoprodaji vozila.

Podnošenjem ponude ponuditelj je izričito suglasan da Sveučilište u Rijeci može prikupljati, koristiti i dalje obrađivati dostavljene podatke u svrhu provedbe postupka javnog prikupljanja ponuda, sukladno propisima o zaštiti osobnih podataka.

**IV. SADRŽAJ PONUDE**

Ponuda mora sadržavati:

1. naziv društva, adresu sjedišta i OIB za pravne osobe (priložiti izvod iz sudskog, obrtnog ili drugog registra), odnosno ime i prezime, prebivalište i OIB za fizičke osobe (priložiti presliku osobne iskaznice),

2. ime i prezime osobe za kontakt s brojem telefona i e-mail adresom,

3. dokaz o uplaćenoj jamčevini,

4. podatak o broju računa za povrat jamčevine sudionicima čije ponude ne budu prihvaćene,

5. ponuđenu cijenu.

**V. ROK ZA DOSTAVU PONUDE**

**Rok za dostavu ponude je 23.10. 2023. godine u 10:00 sati.**

**Otvaranje ponuda održati će se dana 23.10. 2023. godine u 11:00 sati** **u prostorijama Rektorata Sveučilišta u Rijeci (soba br. 13.), Trg braće Mažuranića 10, Rijeka.**

Ponude se dostavljaju u pisanom obliku, u zatvorenoj omotnici, preporučenom poštom ili neposrednom predajom u pisarnici na adresu Sveučilište u Rijeci, Trg braće Mažuranić 10, 51000 Rijeka, s naznakom „PONUDA ZA KUPNJU VOZILA – NE OTVARATI“. Danom i satom predaje ponude smatra se dan i sat zaprimanja ponuda. Ponude predane nakon navedenog roka nisu valjane.

**VI. VALJANOST I IZBOR NAJPOVOLJNIJE PONUDE**

Valjanost ponude treba biti 30 dana od dana otvaranja ponuda.

Najpovoljnijom ponudom smatrati će se ponuda s najvišom ponuđenom cijenom, uz uvjet da ponuditelj ispunjava sve uvjete propisane ovim oglasom. Ako dva ili više ponuditelja ponude istu cijenu, najpovoljnijom ponudom će se smatrati ona koja je ranije zaprimljena.

Sveučilište u Rijeci zadržava pravo poništavanja objavljenog natječaja u cijelosti u svakoj fazi postupka, bez posebnog obrazloženja.

**VII. OSTALO**

Za sve dodatne informacije i dogovor oko pregleda vozila koja su predmet ovog natječaja zainteresirani mogu dobiti na broj telefona 091 151 0820 (Slobodan Šolaja).

Obavijest o javnom natječaju objavljena je u Novom listu, dok se cjelokupan tekst javnog natječaja nalazi na službenim mrežnim stranicama Sveučilišta u Rijeci.

Rektorica Sveučilišta u Rijeci

prof. dr. sc. Snježana Prijić Samaržija, v.r.

KLASA: 031-11/23-02/03

URBROJ: 2170-137-01-23-2

Rijeka, 7. listopada 2023.